༈ ཁྱེད་ཀྱིས་དུས་ལས་འདས་པའི་དོན་དུ། དཀོན་མཆོག་གི་མཆོད་པ།
དགེ་འདུན་གྱི་བསྙེན་བཀུར། སྐྱེ་བོའི་སྦྱིན་གཏོང་རྒྱ་ཆེ་བ་བསྒྲུབས་ནས། དེའི་དགེ་བ་
བརྒྱད་སྟོང་པར།
རྣམ་མཁྱེན་དུ་བསྔོ་བའི་ཆོ་ག་དོན་དུ་གཉེར་བ་ཤིན་ཏུ་ལེགས་ཤིང༌།
བྱང་ ཆུབ་ སེམས་ དཔའ་ སེམས་ དཔའ་ ཆེན་ པོ་ཤེས་ རབ་ ཀྱི་ ཕ་ རོལ་ ཏུ་ ཕྱིན་ པ་ དང་
ཐབས་མཁས་པས་ཡོངས་སུ་བཟུང་བའི་དགེ་བའི་རྩ་བ་ཐམས་ཅད་མཁྱེན་པ་ཉིད་དུ་
ཡོངས་སུ་བསྔོས་པ་འདི་ནི་བསྔོ་བ་ཆེན་པོ་ལགས་སོ་ཞེས་གསུངས་ཏེ། དེ་ལ་ཤེས་རབ་
ཀྱི་ཕ་རོལ་ཏུ་ཕྱིན་པ་ནི་འཁོར་གསུམ་མི་དམིགས་པའི་ཤེས་རབ་ཡིན་ལ། ཐབས་མཁས་
34

འཕྲིན་ཡིག་དང་བསྟན་རྩིས་བསླབ་བྱ་སོགས།
པ་ནི་སེམས་ཅན་གྱིས་སངས་རྒྱས་ཐོབ་པའི་དོན་དུ་བསྔོ་བའི་འདུན་པ་ཡིན་ཞིང༌། དེ་
གཉིས་ཀྱི་དགེ་བ་བསྔོ་བ་ན་རྒྱལ་བ་རྒྱལ་སྲས་དགེ་འདུན་རྣམས་ཀྱི་སྤྱན་སྔར་བསྔོས་
པས་དཔང་པོ་དང་མཐུན་གྱུར་གྱི་བྱེད་པས་སྨོན་ལམ་འགྲུབ་པའི་དགོས་པ་ཡོད་པས་
འདི་བཞིན་མོས་པ་གྱིས། མདུན་གྱི་ནམ་མཁའི་གནས་སུ་སངས་རྒྱས་དང་བྱང་ཆུབ་
སེམས་དཔའ་ཐམས་ཅད་བཞུགས་པར་བསྒོམ། དེ་དག་དང་ད་ལྟར་བཞུགས་པའི་དགེ་
འདུན་རྣམས་ཀྱི་སྤྱན་སྔར་དུས་ལས་འདས་པ་རང་གིས་བསགས་པ་དང་ད་ལྟར་དུས་
ལས་འདས་པའི་དོན་དུ་ཁྱེད་རྣམས་ཀྱིས་སྦྱིན་གཏོང་བྱས་པའི་དགེ་བའི་རྩ་བ་རྣམས་ལ་
བརྟེན་ནས་དུས་ལས་འདས་པས་ཐོག་དྲངས་སེམས་ཅན་ཐམས་ཅད་ཀྱིས་མཐར་ཐུག་
སངས་རྒྱས་ཐོབ། གནས་སྐབས་དལ་འབྱོར་ཐོབ་ནས་ལམ་སྒྲུབ་པའི་འགལ་རྐྱེན་ཞི།
མཐུན་རྐྱེན་ཕུན་སུམ་ཚོགས་པར་བསྔོ། དེའང་བསྔོ་བྱའི་དགེ་རྩ། ཆེད་དུ་བྱ་བ་རྣམས་
མཁྱེན། དེར་དགེ་བ་བསྔོ་བ་དང་བཅས་པའི་ཆོ་ག །དོན་དམ་པ་སྤྲོས་བྲལ། ཀུན་རྫོབ་
སྒྱུ་མ་ལྟ་བུ་ཡིན་སྙམ་པ་གྱིས་ལ་ལད་མོ་མཛོད་ཅིག །དགེ་འདུན་རྣམས་ཀྱིས་མཐུན་
འགྱུར་གསུང་བར་ཞུ། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་
དཔའ་ཐམས་ཅད་དུས་ལས་འདས་པ་མིང་འདི་ཞེས་བྱ་བ་ལ་དགོངས་སུ་གསོལ། དུས་
ལས་འདས་པ་མིང་འདི་ཞེས་བྱ་བས་དུས་གསུམ་དུ་བསགས་པའི་དགེ་བའི་རྩ་བ་རྣམས་
དང་། འབྲེལ་བ་ཤུལ་ན་མཆིས་པས་ཁོང་གི་དོན་དུ་བྱས་པའི་དགེ་བའི་རྩ་བ་ཅི་མཆིས་པ་
དེ་དག་ཐམས་ཅད་དུས་ལས་འདས་པ་མིང་འདི་ཞེས་བྱ་བའི་རྗེས་སུ་འབྲང་ཞིང་རྗེས་སུ་
འཇུག་པར་གྱུར་ཅིག །རྗེས་སུ་ཞུགས་ནས་རིགས་དྲུག་སོ་སོའི་སྡུག་བསྔལ་དང་བྲལ་
བར་གྱུར་ཅིག །མྱུར་དུ་སངས་རྒྱ་བར་གྱུར་ཅིག །ཅེས་ལན་གསུམ་བྱས་ལ་དེའི་རྗེས་སུ།
སངས་རྒྱས་མ་ཐོབ་ཀྱི་བར་དུ་སྐྱེ་བ་ཀུན་ཏུ་དལ་འབྱོར་རྣམ་པར་དག་པའི་མི་ལུས་ཐོབ་
35

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཁ༽
པར་གྱུར་ཅིག །ཡང་དག་པའི་དགེ་བའི་བཤེས་གཉེན་གྱིས་རྗེས་སུ་འཛིན་པར་གྱུར་
ཅིག །ཐབས་སྙིང་རྗེ་ཆེན་པོ་དང་ཤེས་རབ་ཟུང་དུ་འབྲེལ་བར་གྱུར་ཅིག །ཕ་རོལ་ཏུ་ཕྱིན་
པ་དྲུག་ཡོངས་སུ་རྫོགས་པར་གྱུར་ཅིག །ཆོས་སྒྲུབ་པའི་འགལ་རྐྱེན་ཐམས་ཅད་ཞི་བར་
གྱུར་ཅིག །མཐུན་རྐྱེན་ཐམས་ཅད་ཡིད་བཞིན་དུ་འགྲུབ་པར་གྱུར་ཅིག །སངས་རྒྱས་
དང་བྱང་ཆུབ་སེམས་དཔའ་རྣམས་ཀྱི་ཐུགས་རྗེ་རྣམ་པར་དག་པའི་བྱིན་རླབས་དང༌།
ལྷག་བསམ་རྣམ་པར་དག་པའི་སྟོབས་དང་། དགེ་བའི་རྩ་བ་འདིའི་མཐུ་ལ་བརྟེན་ནས
ཇི་ལྟར་བསྔོས་ཤིང་སྨོན་ལམ་བཏབ་པ་དེ་ཁོ་ན་བཞིན་དུ་འགྲུབ་པར་གྱུར་ཅིག །དེས་
གཤིན་པོའི་དོན་དུ་བསྔོ་བ་གྲུབ།
ད་ཁྱེད་རྣམ་པས་དུས་ལས་འདས་པའི་དོན་དུ་དགེ་བ་བསགས་པས་ཐོབ་
པའི་བསོད་ནམས་བསྔོ་བ་ཡིན་པས། དགེ་བ་འདིའི་མཐུས་ཁྱེད་རང་རྣམས་སངས་རྒྱས་
ཐོབ། གནས་སྐབས་ཚེ་རིང་ནད་མེད་བདེ་སྐྱིད་ཕུན་སུམ་ཚོགས་པའི་དོན་དུ་བསྔོ་སྙམ་པ་
གྱིས་ལ་ལད་མོ་གྱིས་ཤིག །ཕྱག་འཚལ་བ་དང་མཆོད་ཅིང་བཤགས་པ་དང༌། །རྗེས་སུ་
ཡི་རང་བསྐུལ་ཞིང་གསོལ་བ་འདེབས། །སྐྱབས་སུ་འགྲོ་ཞིང་བྱང་ཆུབ་སེམས་བསྐྱེད་
བགྱི། །བདག་དང་གཞན་གྱི་དགེ་བ་ཅི་མཆིས་པ། །འཁོར་གསུམ་ཡོངས་སུ་དག་པའི་
ཤེས་རབ་ཀྱིས། །ཡོད་མེད་ལ་སོགས་དམིགས་པའི་དུག་སྤངས་ཏེ། །འཁོར་དང་མྱང་
ངན་འདས་ལ་མི་སྨོན་པར། །འགྲོ་བའི་དོན་དུ་སངས་རྒྱས་མྱུར་ཐོབ་ཤོག །གཞན་ཡང་
དགེ་བའི་རྩ་བ་འདིའི་མཐུས་བླ་མ་དམ་པ་རྣམས་ཀྱི་ཐུགས་དགོངས་རྫོགས་པར་གྱུར་
ཅིག །སངས་རྒྱས་ཀྱི་བསྟན་པ་དར་བ། བསྟན་འཛིན་གྱི་སྐྱེས་བུ་རྣམས་སྐུ་ཁམས་བཟང་
བར་གྱུར་ཅིག །སྦྱིན་པའི་བདག་པོ་འཁོར་དང་བཅས་པའི་ཕྱི་ནང་གི་བར་ཆད་ཐམས་
ཅད་ཞི་བར་གྱུར་ཅིག །མཐུན་རྐྱེན་ཆོས་དང་མཐུན་པ་ཡིད་བཞིན་དུ་འགྲུབ་པར་གྱུར་
36

འཕྲིན་ཡིག་དང་བསྟན་རྩིས་བསླབ་བྱ་སོགས།
ཅིག །སེམས་ཅན་ཐམས་ཅད་བདེ་ཞིང་སྐྱིད་པར་གྱུར་ཅིག །མངོན་པར་རྫོགས་པར་
སངས་རྒྱས་པར་གྱུར་ཅིག །བླ་མེད་བླ་མའི་ཐུགས་རྗེ་དང་། །སོགས་བྱའོ། །གཤིན་བསྔོ་
བསྡུས་པ་དབོན་པོ་རྡོ་རྗེ་དཔལ་བཟང་གི་དོན་དུ་དྭགས་པོར་ཆོས་རྗེས་མཛད་པའོ།། །།